Albalat de la Ribera s’ofereix per a ser poble d’acollida de refugiats del vaixell ‘Aquarius’ | RiberaBaixa.info
L’alcalde, Felip Hernandis, ha felicitat els presidents del Govern i de la Generalitat per decidir ajudar a les 629 persones rebutjades per Itàlia i Malta
Per a Felip Hernandis, “no podem permetre que aquestes persones estiguen en aquesta situació després de la negativa d’Itàlia, estem parlant de drets humans, de la vida de moltes persones”.
Per a Hernandis, “davant d’aquesta catàstrofe humanitària és la nostra obligació ajudar i defensar els drets humans, no podem mirar cap a un altre costat”.
Per això, i dins de les possibilitats i dels recursos dels que disposa l’Ajuntament d’Albalat de la Ribera, l’alcalde s’ofereix a ajudar en l’acollida d’aquestes persones. Albalat de la Ribera serà poble d’acollida amb la coordinació del govern valencià i de l’espanyol.
Per a l’Alcalde és necessari la coordinació administrativa per poder atendre correctament als refugiats.
Publicació següentCrònica del Club de Córrer Peus Quets: “Night’n day!”
Publicació anteriorSixto: “El nou govern no pot permetre que l’acord entre l’UE i Mercosur perjudique al sector arrosser valencià”